somu9/iisc_mono_hindi_female huggingface dataset:
यह वग अर्थात नाटक उत्स्फूर्त हासपरिहास और चुटकुलेबाजी के आधार पर क्रमशः रोचक बनता जाता है| तमाशा के आरंभ में ‘गण’ अर्थात गणेश वंदना की जाती है |
इसके पश्चात ‘गवरण’ प्रस्तुत की जाती हैं|
तमाशा के दूसरे भाग में ‘वग’ अर्थात मुख्य नाटक प्रस्तुत किया जाता है|
मराठी रंगमंच पर ‘विच्छा माझी पुरी करा’ और ‘गाढवाचे लग्न’ नाटकों ने बड़ी धूम मचाई|
ये दोनों नाटक तमाशा के बदले हुए आधुनिक स्वरूप को दर्शाते हैं| यह गद्य पद्य मिश्रित काव्य प्रस्तुति का प्रकार है|
पोवाड़ा में वीर स्त्री-पुरुषों की वीरता और पराक्रम का आवेशयुक्त और स्फूर्तिदायी भाषा में कथन किया जाता है|
छत्रपति शिवाजी महाराज के समय के अज्ञानदास कवि द्वारा रचित अफजल खान वध से संबंधित पोवाड़ा और तुलसीदास द्वारा रचित सिंहगढ़ युद्ध का पोवाड़ा प्रसिद्ध हैं|
अंग्रेजो के शासनकाल में उमाजी नाईक, चाफेकर बंधु, महात्मा गांधी पर पोवाड़े रचे गए|
संयुक्त महाराष्ट्र के आंदोलन में अमर शेख, अण्णाभाऊ साठे और गवणाकर जैसे शाहिरों द्वारा रचित पोवाड़ों ने महाराष्ट्र में धूम मचाई और पोवाड़ों के माध्यम से जागृति पैदा की गई|